**MЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

Предмет на обществената поръчка:В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ: **„ИЗБОР НА ИЗПЪЛНИТЕЛ ЗА УПРАЖНЯВАНЕ НА ИНВЕСТИТОРСКИ КОНТРОЛ ВЪРХУ СТРОИТЕЛНИТЕ И МОНТАЖНИТЕ РАБОТИ ПО НАЦИОНАЛНА ПРОГРАМА ЗА ЕНЕРГИЙНА ЕФЕКТИВНОСТ НА МНОГОФАМИЛНИ ЖИЛИЩНИ СГРАДИ” СЪС СЛЕДНИТЕ ОБОСОБЕНИ ПОЗИЦИИ:**

* **ОБОСОБЕНА ПОЗИЦИЯ №1 „ОБЕКТИ СЪС СЛЕДНИТЕ АДМИНИСТРАТИВНИ АДРЕСИ: ГР. СВИЩОВ, УЛ. СТОЯН НИКОВ, №1А, БЛ.8; ГР. СВИЩОВ, УЛ. СТОЯН НИКОВ, №10, БЛ.9А; ГР. СВИЩОВ, УЛ. СТОЯН НИКОВ, №1, БЛ.5; ГР. СВИЩОВ, УЛ. „ЧЕРНИ ВРЪХ”, №79”.**
* **ОБОСОБЕНА ПОЗИЦИЯ №2 „ОБЕКТИ СЪС СЛЕДНИТЕ АДМИНИСТРАТИВНИ АДРЕСИ: ГР. СВИЩОВ, УЛ. ПАТРИАРХ ЕВТИМИЙ, №72; ГР. СВИЩОВ, УЛ. ПЕТЪР АНГЕЛОВ, №15; ГР. СВИЩОВ, УЛ.СИМЕОН ВАНКОВ, №4, БЛ.2 ”.**

До оценяване се допускат само предложенията, които съответстват на законовите изисквания и документацията за участие на Възложителя.

Критерият за оценка на офертите е „икономически най-изгодна оферта”, и се прилага за всяка обособена позиция по отделно.

Оценка на допуснатите оферти за съответната обособена позиция се извършва съгласно утвърдената от възложителя методика за оценка на офертите при следните показатели и тежест за определяне на общата комплексна оценка (КО):

1. (KO1) Обща цена за изпълнение на поръчката - тежест в комплексната оценка 30%, максимум 30 точки.
2. (КО2) Техническо предложение за изпълнение на поръчката - тежест в комплексната оценка 70 %, максимум 70 точки.

Общата комплексна оценка за класиране на участниците се формира при следната формула: КО = KO1 + КО2 , където:

КО - е обща комплексна оценка

KO1 - е оценка на финансовото предложение /обща цена/ за изпълнение на поръчката

КО2 - е оценка на Организация за изпълнение и Плана за управление на риска.

Максималната обща комплексна оценка е 100 точки.

УКАЗАНИЯ ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ

1. Обща цена за изпълнение на поръчката (KO1) - максимална оценка 30 точки.

Оценката по показателя обща цена за изпълнение на поръчката се определя по следната формула: KO1 = KO1min.\*30 / КО1у. където:

KO1 - е оценка на обща цена за изпълнение на поръчката

KО1min - е най-ниската предложена обща цена в лева без ДДС за изпълнение на поръчката от участник

KO1 y - е предложена обща цена в лева без ДДС за изпълнение на поръчката от съответния участник

Стойността на получената оценка на обща цена за изпълнение на поръчката (KO1) се закръгля до втория знак след десетичната запетая.

1. Техническо предложение за изпълнение на поръчката (КО2) - максимална оценка 70 точки.

Показателят представлява експертна оценка на техническото предложение на участника.

Техническото предложение се оценява по следната формула:

КО2 = А+Б с максимален брой точки 70, където:

Подпоказател (А) - „Организация за изпълнение на поръчката“ с максимален брой точки 40;

Подпоказател (Б) -„План за управление на риска”, с максимален брой точки 30.

Оценката по показателя техническото предложение за изпълнение на поръчката (КО2) се формира на базата на изготвените от всеки участник **Организация за изпълнение на поръчката** и **План за управление на риска**, представляващи приложение и неразделна част от Техническото предложение /обр. № 13/.

Оценката по показателя се извършва съгласно следните критерии за постигната степен на съответствие с изискванията на Възложителя:

|  |  |  |
| --- | --- | --- |
| **№** | **Критерии за оценка по показател** | **Оценка** |
|  | **ТЕХНИЧЕСКО ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА** | **до 70**  **точки** |
| **А** | **ОРГАНИЗАЦИЯ ЗА ИЗПЪЛНЕНИЕ НА ПОРЪЧКАТА** | **макс. брой**  **точки 40** |
|  | **Комисията поставя 40 точки, когато са налице следните обстоятелства:**  В Техническото предложение на участника се съдържа пълно и детайлно описана организация на работа на екипа, задълженията и отговорностите на членовете на екипа – ключови и допълнителни. Ясна визия за комуникация и контрол вътре в екипа и с останалите участници в строителния процес. Ясно и точно описание на дейностите, които трябва да бъдат изпълнявани за постигане в максимална степен на законосъобразността и качеството при извършване на строително-  монтажните работи. Последователност на дейностите, отговаряща на нормативната уредба. Подробно и точно описание на документите, които трябва да бъдат издадени - протоколи, доклади, актове- вид, периодичност и съдържание. | **40 т.** |
|  | **Комисията поставя 30 точки, когато са налице едно или повече от следните обстоятелства:**  В техническото предложение на участника е представена организация на работа на екипа, без да са описани задълженията и отговорностите на  членовете на екипа – ключови и допълнителни. Кратко и/или неясно са описани комуникацията и контрола вътре в екипа и с останалите участници в строителния процес. | **30 т.** |
|  | **Комисията поставя 20 точки, когато са налице едно или повече от следните обстоятелства:**  В техническото предложение на участника описаните дейностите са непълни или неясни, тяхната последователност е формално посочена, без да се държи сметка за конкретиката на настоящата поръчка. Участникът е описал документите, които трябва да бъдат издадени, но не е определил тяхната периодичност и съдържание. | **20 т.** |
|  | **Комисията поставя 10 точка, когато са налице едно или повече от следните обстоятелства:**  В техническото предложение на участника е представена организация на работа на екипа, но без да са описани задълженията и отговорностите на  членовете на екипа – ключови и допълнителни. Участникът е описал комуникацията и контрола вътре в екипа, но не и с останалите участници в строителния процес. Описаните дейности са непълни или неясни не гарантират законосъобразността и качеството при извършване на строително-монтажните работи. Участникът не е описал всички документи, които трябва да бъдат издадени, в тяхната периодичност и съдържание. | **10т.** |
| **Б** | **УПРАВЛЕНИЕ НА РИСКА** | **макс. брой точки 30** |
|  | **Комисията поставя 30 точки, когато са налице следните обстоятелства:**  Техническото предложение съдържа подробен анализ на рисковете при всеки от етапите от изпълнение на поръчката. Предложени са обосновани мерки за предотвратяването или преодоляването им, с оглед ефиктивно и ефикасно изпълнение на дейностите. Предложен е План за управление на риска, който позволява осъществяването на контрол върху изпълнението и гъвкавост при организацията на дейности, експерти и събития, с оглед бързото и трайно решаване на възникнали проблеми в хода на изпълнението. | **30 т.** |
|  | **Комисията поставя 20 точки, когато са налице едно или повече следните обстоятелства:**  Техническото предложение съдържа анализ на рисковете. Липсва яснота или са налице пропуски при обвързването на идентифицираните рискове с видовете дейности от Организацията за изпълнение на поръчката. Предложените мерки за предотвратяването или преодоляването на рисковете в тази част не са обосновани или не са ясно индивидуализирани. Предложения План за управление на риска съдържа пропуски в частта на идентифицирането на рисковете относно видовете дейности и тяхната последователност, което не може да индивидуализира ясен процес за управление на риска в тази част от изпълнението на поръчката. | **20 точки** |
|  | **Комисията поставя 10 точки, когато са налице едно или повече от следните обстоятелства:**  Техническото предложение съдържа анализ на рисковете. Предложените мерки за предотвратяването или преодоляването на рисковете не са обосновани или не са ясно индивидуализирани, или не обхващат всички посочени рискове. Предложен е План за управление на риска, който съдържа общи и формално посочени средствата за превенция на риска, и не може да бъде упражнен контрол върху дейността в детайли. | **10 точки** |

**УКАЗАНИЯ ПО ПРИЛАГАНЕ НА МЕТОДИКАТА**

**Настоящата методика се прилага за всяка обособена позиция по отделно при оценяване на офертите на всеки един от участниците без да се променя.**

1. Оценките на всеки един от подпоказателите **А и Б** в показател **(КО2) -** **Техническо предложение за изпълнение на поръчката**, се определят като комисията, попълни таблици с индивидуални оценки на офертите по съответния подпоказател. По всеки един от подпоказателите се поставя оценка в рамките на посочените диапазони в таблицата, въз основа на експертна оценка на комисията, която мотивира поставените точки, с цел осигуряване на прозрачност и равнопоставеност при оценката на офертите на участниците. При прилагането на методиката трябва да са изложени индивидуални и конкретни мотиви спрямо оценявания участник за присъдените точки от страна на комисията, които да се базират на техническите предложения на участниците, да се направи анализ на същите и да се изложат предимствата, съответно недостатъците на съответната оферта, които да обосноват присъдения брой точки. Тези мотиви не следва да са формални и да представляват копиране на критериите за оценяване заложени в методиката, а да са конкретни и да представляват анализ на техническите предложения на участниците, за да може в максимална степен да се гарантира спазването на основните принципи на ЗОП, регламентирани в чл.2 от ЗОП – публичност, прозрачност и равенство.

**2.** Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложения в останалите участници, по същият показател за оценка, комисията изисква от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това.

**3.** Комисията класира участниците в низходящ ред на получените комплексни оценки на офертите им. За изпълнител за всяка обособена позиция от обществената поръчка се определя участникът получил най-голям брой точки в комплексната оценка.

**4.** Ако първите в класирането участници са с равен брой точки, се класира на първо място участникът, който е предложил по-ниска цена. При условие, че и цените са еднакви се сравняват оценките по показателя с най-висока относителна тежест и се избира фирмата с най-благоприятна стойност по този показател. Ако и по този начин не може да се определи икономически най-изгодната оферта, комисията провежда публично жребий за определяне на изпълнител между класираните на първо място оферти.

**5.** Комисията прилага методиката на оценяване, базираща се на точкова система. Класирането на допуснатите оферти се извършва в низходящ ред въз основа посочената методика и показатели като най-ниска цена е цената на участника предложил най-малка обща крайна стойност без ДДС за изпълнение на поръчката.

**6.** При оценка на всеки един от показателите (технически и финансов), Комисията изчислява точките с точност до втория знак след десетичната запетая.

Изготвил: арх. Лъчезар Лалев